Source: https://www.atsoft.fi/tulorekisteri-sanastoa.htm
Timestamp: 2020-05-29 23:50:55+00:00
Document Index: 22025486

Matched Legal Cases: ['kko\n', 'kko ', 'kko ', 'kko ', 'kko\n', 'kko ', 'kko ', 'kko\n']

Tulorekisterin käsitteistöä
Tulorekisteri (Katre) käsitteistöä
Tulorekisterin artikkeli Tulorekisterin sanastot ja termit
Sanastokeskus TSK Palkkahallinnon sanasto
Tulorekisterin käsitteistöä Asteriin liittyen, lähinnä oman ymmärryksemme lisäämiseen.
Nämä ovat Atsoftin sisäisiä muistiinpanoja. Tarkista asian oikeellisuus Tulorekisterihankkeelta.
Lähteet Verkkoseminaarin 8.2.2018 chat-kysymykset, Kysymyksiä ja vastauksia / Tulorekisteri 2/2018 - 11/2018 sisäinen kirje ohjelmistotaloille, Tietojen ilmoittaminen tulorekisteriin, Tulolajien ja tuloista vähennettävien erien selitteet
Ohjausta antavat omalta osaltaan:
Keva, Merimieseläkekassa, Suomen Pankki
41 vuotias, omassa yhtiössään työskentelevä, YEL-vakuutettu osakas
ILMOITUKSEN / TULONSAAJAN TIEDOT
- Tieto työeläkevakuutuksesta: Yrittäjän eläkevakuutus (YEL)
- Vakuuttamisen poikkeustilanteen tyyppi: Ei vakuuttamisvelvollisuutta (työeläke-, sairaus-, työttömyys- sekä työtapaturma- ja ammattitautivakuutus)
Annetun tiedon perusteella yrittäjän palkkatulosta ei määrätä sosiaalivakuutusmaksuja. Yrittäjän eläke- ja sairausvakuutusmaksu määräytyvät vahvistetun työtulon perusteella. Yrittäjä voi vakuuttaa itsensä vapaaehtoisesti tapaturman ja työttömyyden varalta. (Lähde s.27)
72 vuotias tulonsaaja ks. Tietojen ilmoittaminen tulorekisteriin: vakuuttamiseen liittyvät tiedot. Työeläke- ja sairausvakuuttamisen yläikäraja on 68 vuotta. Vastaavasti työttömyysvakuutusmaksun osalta maksuvelvollisuutta ei ole, kun tulonsaaja on täyttänyt 65 vuotta. Työtapaturma- ja ammattitautivakuutuksessa ei ole laisinkaan ikärajoja. Koska tulonsaaja on ylittänyt edellä mainitut eri vakuutuksissa olevat iät, hänen saamastaan tulosta ei makseta muita sosiaalivakuutusmaksuja kuin työtapaturma- ja ammattitautivakuutusmaksu.
- Vakuuttamisen poikkeustilanteen tyyppi: Ei vakuuttamisvelvollisuutta (sairausvakuutus)
- Vakuuttamisen poikkeustilanteen tyyppi: Ei vakuuttamisvelvollisuutta (työeläkevakuutus)
- Vakuuttamisen poikkeustilanteen tyyppi: Ei vakuuttamisvelvollisuutta (työttömyysvakuutus)
- Ammattiluokitus: Tilastokeskuksen ammattiluokitus
- Ammattiluokan tunniste: NNNNN
Annetun tiedon perusteella tulonsaajan tulo ei ole työeläke-, sairaus- eikä työttömyysvakuutusmaksun alainen. Sitä vastoin tulo on työtapaturma- ja ammattitautivakuutusmaksun alainen, minkä johdosta myös ammattiluokkaa koskevat tiedot on annettava (ammattiluokan tyyppi ja tunniste). (Lähde s.27)
Ammatti on ilmoitettava sen mukaisesti, mitä työtä työnsaaja tekee. Jos tulonsaaja tekee kahteen tai useampaan eri ammattiluokkaan kuuluvia töitä, ilmoitetaan ammattiluokkana pääasiallisen työn ammattiluokka. Pääasiallisena työnä tarkoitetaan sitä, jota henkilö tekee ajallisesti eniten.
Ammattiluokituskoodisto Ammattiluokkatietoa tarvitsee ensisijaisesti tapaturmavakuuttajat.
Nykyiset ammattikoodit löytyvät työtapaturmavakuutuksen ennakkolaskelmasta. Tulorekisteriä varten annettava ammattikoodi kannattaa tarkistaa LuokitusEkspertin avulla, jotta työntekijän palkkatietojen yhteydessä annat oikean viisimerkkisen ammattikoodin. Jos koodissa on vain neljä merkkiä, tulee koodin loppuun lisätä nolla. Koodin tulee ehdottomasti olla viisimerkkinen.
Käytä tulorekisterin viisimerkkistä ammattiluokkaa ilmoittaessasi työntekijän palkkatietoja tulorekisteriin.
Varmista, että ammattinimikkeen koodi löytyy myös Tilastokeskuksen tulorekisteri -ammattiluokituksesta.
Fennian ohjeet
Tulorekisterillä on käytössään oma versio Tilastokeskuksen Ammattiluokkakoodistosta TK10. Tulorekisteriin palkkatietoja ilmoittaessa ammattiluokkakoodin tulisi olla mahdollisimman tarkka ja käytössä olevan koodiston mukainen. Tulorekisterissä käytössä olevan ammattiluokituskoodiston voi tarkistaa osoitteesta:
stat.fi/meta/luokitukset/ammatti/versio.html
Jos kysymyksenne koskee sitä, millä ammattikoodilla tietty tulonsaaja ilmoitetaan palkkatietoilmoituksella, on teidän otettava yhteyttä omaan tapaturmavakuutusyhtiöön. Kevan ja Trafin nimikkeistöjen osalta on oltava yhteydessä Kevaan ja Merimieseläkekassaan.
Tulorekisterissä on käytössä seuraavat ammattikoodistot ja nimikkeistöt
- Tilastokeskuksen ammattiluokitus,
- Kevan nimikkeistö,
- Suomen Pankin nimikkeistö ja
- Trafin nimikkeistö (Merimieseläkekassan asiakkaille).
Tilastokeskuksen ammattiluokitusta käytettäessä tiedot on annettava viisitasoisena. Huom! Tulorekisterissä on käytössä oma Tilastokeskuksen ammattiluokituskoodisto, joka poikkeaa Tilastokeskuksen ylläpitämästä virallisesta Ammattiluokitus 2010-koodistosta juuri edellä mainitun numeroinnin (viisitasoisuus) osalta.
Kevan ja Suomen Pankin eläketurvakohtaiset koodistot on tarkoitettu Kevan ja Suomen Pankin asiakkaiden käyttöön ja Trafin koodisto Merimieseläkekassan käyttöön.
Tilastokeskuksen ammattiluokitus TK10:n mukainen ammattiluokka on ilmoitettava aina, kun maksetaan työtapaturmavakuutuksen alaista tuloa.
Ansaintajakso on tulolajikohtainen, vapaaehtoisesti ilmoitettava täydentävä tieto. Se olla pidempi kuin kuukausi ja kohdistua eri kalenteripäiviin. Palkanmaksukausi voi olla enintään kuukauden mittainen (Säädetty työsopimuslaissa).
Ay-jäsenmaksut ja työttömyyskassamaksut 408 - Nettopalkasta vähennettävä muu erä. Nettopalkasta vähennettäviä eriä ovat esim. työttömyyskassan ja ammattiyhdistysten jäsenmaksut sekä pysäköintihallimaksut.
Ei palkanmaksua -tieto annetaan työnantajan erillisilmoituksella. Ei palkanmaksua -tieto annetaan erikseen jokaiselta sellaiselta kuukaudelta, jonka aikana työnantaja ei ole maksanut palkkoja. Tiedon voi ilmoittaa kuudelta kalenterikuukaudelta etukäteen, jos seuraavan puolen vuoden aikana ei ole tarkoitus maksaa palkkoja. Jos tänä aikana kuitenkin maksetaan palkkoja, palkanmaksukuukaudelta on annettava korvaava ilmoitus oikeilla tiedoilla.
EK:n tilastot ei ilmoiteta ainakaan menettelyn alkuvaiheessa. Elinkeinoelämän keskusliitto ei ole eikä ole halunnut olla vielä vuosien 2019-2021 tiedon käyttäjänä mukana, joten heille pitää toimittaa tilastot toistaiseksi nykytavan mukaisesti.
Eläkeryhmät Tulorekisteriin ei ilmoiteta TyEl-lain mukaisia eläkeryhmä- ja osastotietoja, eivätkä ne siten ole enää työeläkealalla käytössä koskien uusia tulorekisteriajan ilmoituksia.
Ennakkoperintärekisteriin kuulumaton työn suorittaja Tulorekisteriin ilmoitetaan ennakkoperintärekisteriin kuulumattomalle työn suorittajalle maksetut vastikkeet (tulolajilla työkorvaus), josta tulee toimittaa ennakonpidätys. Näin ollen ilmoitus on tehtävä, vaikka työkorvauksen saajana olisi muu kuin luonnollinen henkilö kuten osakeyhtiö, avoin yhtiö tai kommandiittiyhtiö. (Chat vastaus 8.2.2018, s.16 kohta 4.)
Etuustiedot Etuuksia ovat muun muassa työttömyys-, sairaus ja äitiyspäivärahat sekä kotihoidon tuki.
Ilmoituksen eräpäivä la / su Kaikkiin tulorekisterissä käytössä oleviin määräaikoihin sovelletaan säädettyjen määräaikain laskemisesta annettua lakia (150/1930). Jos määräpäivä on säädettyjen määräaikain laskemisesta annetun lain 5 §:ssä tarkoitettu arkilauantai tai pyhäpäivä, siirtyy määräaika mainitun säännöksen nojalla aina seuraavaan arkipäivään.
Esim. jos maksupäivä on maanantai, eräpäivä olisi lauantai. Lain mukaan määräaika siirtyy seuraavan viikon maanantaihin (Chat vastaus 8.2.2018, s.9 kohta 4.)
Ilmoitustapa 1: Suosittelemme käytettäväksi ilmoitustapaa 2. Arviomme mukaan Ilmoitustapa 1 toiminnallisuudestaan johtuen soveltuu käytettäväksi vain, jos kaikki maksettavat palkat ovat kaikilta osin sosiaalivakuutusmaksujen alaisia.
Ilmoitustapa 1, Ilmoitustapa 2: Ilmoitustavat 1 ja 2 koskevat vain rahapalkkojen ilmoittamista. Rahapalkkojen ilmoitustavalla ei ole yhteyttä vapaaehtoisesti ilmoitettaviin muihin täydentäviin lisätietoihin. Ilmoitustavasta riippumatta erikseen ilmoitetaan mm.
* luontoisedut
* kustannusten korvaukset
* työ- ja käyttökorvaukset
* kansainväliseen työskentelyyn liittyvät tulolajit, kuten vakuutuspalkka ja avainhenkilölain mukainen tulo
* urheilijan ja esiintyvän taitelijan saamat tulot, työsuhdeoptio
* omaishoitajan ja perhehoitajan palkkio
Katso-palvelu Tulorekisterin valtuutukset tehdään pääsääntöisesti palvelussa Suomi.fi-valtuudet. Suositeltavaa on tehdä valtuutukset heti palvelussa Suomi.fi-valtuudet, jos organisaatiomuoto sen mahdollistaa. Tulorekisterihanke on kuitenkin päättänyt, että myös Katso-palvelun valtuutusta voi käyttää tulorekisterin valtuutusasioissa Katso-palvelun elinkaaren loppuun asti. Katso-palvelu suljetaan 31.12.2019 mennessä. Lue lisää
Kertatulo vs. provisio Kertatulo on satunnainen yksittäinen tulo, joka ei toistu. Provisiopalkka on yleensä toistuva suoritus, vaikka maksu saattaakin muuttua maksuittain. Provision yhteydessä ei kertatulotietoa liitetä.
Kertatulo-tietoa tarvitsee Verohallinto ennakonpidätyksen oikeellisuuden arvioinnissa. Verohallinto arvioi tiedon perusteella, jatkuuko jonkun suorituksen maksaminen esim. koko vuoden samanlaisena. Tiedon avulla Verohallinto tietää, että kyseessä on satunnainen yksittäinen tulo, joka ei toistu. Joidenkin tulonsaajien kohdalla koko vuoden ansio voi koostua suurimmaksi osaksi yksittäisistä suorituksista (esim. freelancereilla). Pääsääntöisesti yksittäisiin suorituksiin ei tarvitse liittää kertatulo-tietoa ja suosituksena onkin, ettei niihin liitetä kertatulo-tietoa. Tietoa suositellaan käytettävän vain, jos tulonsaajalle maksetaan työsuhteen aikana esim. bonusta tai työsuhteen päättyessä kertatuloa.
Koodistot Hanke, tavoitteena tarjota koodistoja koneellisesti luettavassa muodossa. koodistot.suomi.fi, yhteentoimiva.suomi.fi, Swagger UI (hakukone)
Koodistot - tulolajit Koodistot - tulolajit (taulukko)
Kotti ks. palkkaennakko
Kukkaraha ks. yömatkaraha
Latauspalvelu Asterin käyttäjä lähettää tulorekisteri-ilmoituksen latauspalvelun kautta hieman samaan tapaan kuin nykyisin toimii ilmoitin.fi-palvelu. Toinen vaihtoehto on naputella tiedot käsin Tulorekisterin nettilomakkeelle. Molemmat tavat vaativat suomi.fi valtuudessa olevan palkkatietojen ilmoittaminen -roolin.
Liiketoimintavalidoinnit Verohallinto julkaisee yhdessä muiden tiedon käyttäjien kanssa tulorekisterin palkkatietoilmoitus skeeman ulkopuolisia liiketoimintavalidointeja
Lomapalkka ks. vuosilomapalkka
Lomaraha Tulolaji 213. Ks. myös rakennusalan lomaraha
Luontoisedut ilmoita luontoisedut omilla tulolajeillaan:
342 työsuhdematkalipuun palkaksi katsottava osuus
317 muu luontoisetu -tulolajia käytä vain niihin, joilla ei omaa tulolajikoodia
ks. nautintaperiaate, Tietojen ilmoittaminen tulorekisteriin: luontoisedut ja kustannusten korvaukset
Maksettava palkka vs. tulonsaajalle maksettava summa On mahdollista, että tulonsaajalle tosiasiassa maksettu määrä poikkeaa tulolajien summasta ja esimerkiksi maksettava palkka-tulolajin (koodiarvo 406) summasta. Samanlainen tilanne voi tulla kyseeseen esimerkiksi silloin, kun palkansaaja maksaa ensin itse työmatkan ajalta hotelliyöpymisen ja matkat julkisten kulkuneuvojen käytöstä ja laskuttaa suoritukset työnantajaltaan. Vastaavasti tulonsaajalle saatetaan maksaa hänen itsensä maksamia työterveydenhuollon kuluja.
Maksettava palkka-tulolaljin selitteessä on kuvattu asiaa seuraavasti: Työnantajalle kuuluvia kulueriä, kuten esim. työmatkoilta maksettavia hotellimaksuja, matkalippukuluja tai mahdollisia työterveydenhuollon maksuja ei ilmoiteta Maksettava palkka-tulolajilla.
Matkaennakko Työntekijälle annetaan kassasta 300 euroa hotelli yms, kuluihin, jota vastaan hän tuo kuitit ja loppurahan takaisin? Matkaennakko on työnantajalle kuuluva kustannuserä, joka maksetaan esim. matkasta aiheutuvien kulujen kattamiseen eikä sitä tarvitse ilmoittaa tulorekisteriin. Paitsi jos matkaennakosta kuitataan päivärahoja ja km-korvauksia.
Mistä näkee, paljonko OmaVeroon täytyy maksaa? Asteri Palkanmaksu tekee kk-tason yhteenvedon maksettavasta summasta. Myös OmaVeron saldoennusteen luvuista laskemalla (josta ohjausta antaa Verohallinto).
Myöhästymismaksu ks. lopusta vero.fi/tulorekisteri/yritykset-ja-organisaatiot/suorituksen-maksajat/palkkatiedot/
Määräaika tulorekisteri-ilmoittamiselle 45 päivää ennakkoon - 5 päivän kuluessa siitä, kun tulo on tulonsaajan käytettävissä (useimmiten tulonsaajan tilillä), Kuitenkin aikaisintaan 1.1.2019. ks. myös Määräaikain laskelmisesta, kun ilmoituksen eräpäivä la / su
Nautintaperiaate Jatkossa luontoisetua ei voi ilmoittaa koko vuodelta yhdellä kertaa, vaan tiedot on ilmoitettava viimeistään luontoisedun nautintakuukautta seuraavan kuukauden 5. päivään mennessä. Tämä tulee huomioida mm. tilanteissa, jossa ei makseta muuta palkkaa kuin luontoisetuja tai maksetaan palkkaa pidemmältä ajalta kuin kuukaudelta.
Luontoisedut tulee huomioida myös työnantajan sairausvakuutusmaksun yhteismäärässä kuukausittain.
Nettoennakko ks. Palkkaennakko
Neuvontavastuun jakautuminen Tulorekisteritietoihin ilmoitettavien tietojen neuvontaa antaa tiedonkäyttäjäorganisaatio (Vero, Kela, TVR, työeläkeala, vakuutusyhtiö).
Mistä tuloista on toimitettava ennakonpidätys ja mistä ei? (Verohallinto)
Mitkä tulot ovat työnantajan sairausvakuutusmaksun perusteena? (Verohallinto)
Henkilön asema sairausvakuutusmaksua määrättäessä, kenestä maksetaan tai ei makseta? (Kela)
Mitä tuloeriä luetaan eläkkeen perusteena olevaan työansioon? (työeläkeala)
Mitkä tuloerät ovat työttömyysvakuutusmaksun perusteena? (TVR)
Mitkä tuloerät ovat työnantajan työtapaturma- ja ammattitautivakuutuksen maksun perusteena? (vakuutusyhtiöt)
Ammattinimike? (vakuutusyhtiöt)
Video Tulorekisterin verkkoseminaari tilitoimistoille 3.10.2018 (Diat)
Tietojen ilmoittaminen tulorekisteriin (pdf)
(Tulolajit taulukko (pdf)
Palkkojen tulolajit (nettisivu)
Asteri Palkanmaksun F1 Help
Oma-aloitteisten verojen veroilmoitus, työnantajasuoritusten tiedot Korvautuu palkkatietoilmoituksilla (joista verohallinto laskee ennakonpidätyksen yhteismääärän) ja työnantajan erillisilmoituksella (ilmoitetaan sava)
Oma-aloitteisten verojen maksaminen OmaVeroon Asteri tekee tulosteen, jossa on kk-tasolla OmaVeroon maksettava summa (ennakonpidätys + sava). Verottaja laskee ennakonpidätyksen yhteismäärän palkkatietoilmoituksista ja sairausvakuutusmaksun erillisilmoituksesta.
Osingot ilmoitetaan jatkossakin suoraan Verohallinnolle. Vain työpanokseen perustuvat osingot ilmoitetaan tulorekisteriin.
Palkkaennakko Jos osakeyhtiön omistaja maksaa palkkaa itselleen esim. 10 kertaa kuukaudessa, täytyykö kaikki nämä 10 kertaa tehdä erikseen ilmoitus tulorekisteriin? Kyllä, jokaisesta maksutapahtumasta pitää antaa ilmoitus 5 kalenteripäivän kuluessa. Viiden päivän sisällä maksettuja suorituksia ei voi yhdistää samalle ilmoitukselle, koska tiedot on ilmoitettava tulorekisteriin maksupäiväkohtaisesti. Samassa aineistossa voi olla vain yhden maksupäivän ilmoitukset.
Verohallinnon voimassa oleva ohjeistus on jo ennen tulorekisteriä ollut, että ennakonpidätys on aina toimitettava silloin, kun suoritus - vaikka sitten palkkaennakkokin - on tulonsaajalle maksettu. Viime kädessä suorituksen maksajat vastaavat itse siitä, millä tavoin ne mahdollisia palkkaennakoita omissa järjestelmissään käsittelevät ja että tämä menettely on lain ja viranomaisten voimassa olevien ohjeiden mukainen. (Chat vastaus 8.2.2018)
Pohdittavaa: Työsuhdelaina, Osakaslaina, pullea kassa, matkaennakko, kuluennakko
Palkanmaksukausi voi olla enintään kuukauden mittainen (Säädetty työsopimuslaissa). Ansaintajakso on tulolajikohtainen tieto, se voi olla pidempi kuin palkanmaksukausi ja olla eri ajanjaksolta.
Palkkatietoilmoitus Palkanmaksukerroittain (maksupäivittäin) tulorekisteriin annettava ilmoitus, jossa ovat palkansaajakohtaiset palkka- ja tulotiedot. ks. Palkkatietoilmoituksen tietosisällön soveltamisohje
Palkkatietoilmoituksen ulkopuolelle jäävät muun muassa seuraavat tiedot:
- Ay-jäsenmaksut ja työttömyyskassamaksut
- Puolueelle suoraan maksettavat luottamushenkilömaksut
- Arkaluonteiset poissaolon syytiedot
- Suurin osa pääomatuloista, kuten korot ja osingot
- Yömatkaraha
- EK ilmoitettavat tiedot
HUOM: Siitä huolimatta mm. Ay-maksu ilmoitetaan tulolajilla 408 Nettopalkasta vähennettävä muu erä
Poissaolotieto vapaaehtoinen, täydentävä tieto. Erillään tulolajeista. Esim. vuosiloma. Voidaan antaa erikseen asiointipalvelussa. ks. Tietojen ilmoittaminen tulorekisteriin: poissaolotiedot
Päiväraha 331 Päiväraha (kotimaan koko- ja osapäiväraha, ulkomaanpäiväraha). Ilmoita tulolajilla 303 ateriakorvaus. Älä ilmoita yömatkarahaa tulorekisteriin.
Rakennusalan lomaraha Rakennusalan työehtosopimuksessa lomakorvaus, lomapalkka ja lomaraha on kaikki yhdistetty lomaraha (tai lomakorvaus) -nimiseksi korvaukseksi, joka on 18,5 % lomanmääräytymisvuoden ansioista. Pääsääntöisesti rakennusalan lomakorvauksessa on 1/3 lomarahaa ja 2/3 lomapalkkaa tai lomakorvausta riippuen siitä, jatkuuko työsuhde vai päättyikö se.
Jollei lomarahaa pysty erittelemään maksetusta suorituksesta, voidaan tulorekisterissä ilmoitustapa 2:n tulolajeissa rakennusalan lomakorvaus ilmoittaa tulolajilla 234 Vuosilomakorvaus. Esimerkiksi Kelan nykyisissä ohjeissa rakennusalan lomakorvaus pyydetään ilmoittamaan lomakorvauksena. Myös työttömyyskassa tarvitsee rakennusalan lomakorvauksen ko. tulolajilla ilmoitettuna
Rajapinta Toteutus Asteriin aikaisintaan 2019. Aluksi Asterissa käytetään latauspalvelua tai manuaalista tallennusta.
Sosiaalivakuutusmaksujen alainen tulo on työnantajan työeläke-, sairaus-, työttömyys sekä työtapaturma- ja ammattitautivakuutusmaksun alainen. Vastaavasti tulo on myös työntekijän työeläke-, työttömyys- ja sairausvakuutuksen päivärahamaksun alainen.
Sosiaalivakuutusmaksujen alaisuus Tulolaji saattaa sisältää oletuksena tiedon minkä sosiaalivakuutusmaksun alainen se on tai ei ole. Tulolajikohtaisella vakuuttamisen tyyppi -tiedolla voidaan ilmoittaa tulolajikohtainen poikkeus sosiaalivakuutusmaksujen alaisuuteen. Tulonsaajakohtaisella Vakuuttamisen poikkeustilanne tyyppi -tiedolla ilmoitetaan tulonsaajakohtaisesti, jos tulo ei ole jonkin tai kaikkien sosiaalivakuutusmaksujen alainen (esim. YEL-yrittäjä, alle 16-vuotias, yli 68 vuotias)
Sosiaalivakuutusmaksut Työnantajan sosiaalivakuutusmaksuja ovat työnantajan sairausvakuutusmaksu, työnantajan työttömyysvakuutusmaksu, työeläkevakuutusmaksu, työtapaturma- ja ammattitautivakuutuksen maksu sekä työ- tai virkaehtosopimuksen edellyttämä ryhmähenkivakuutusmaksu. Työntekijän sosiaalivakuutusmaksuja ovat sairausvakuutuksen päivärahamaksu ja sairausvakuutuksen sairaanhoitomaksu, työntekijän työttömyysvakuutusmaksu ja työeläkevakuutusmaksu.
Tulosta voidaan jättää työnantajan sosiaalivakuutusmaksut maksamatta ja työntekijän sosiaalivakuutusmaksut perimättä vain, jos tulonsaaja ei kuulu Suomen sosiaaliturvan soveltamispiirin, tulonsaajan osalta ei ole vakuuttamisvelvollisuutta, maksettu tulolaji ei ole sosiaalivakuutusmaksujen alainen tai maksettu tulo jää alle vakuuttamisen alarajan.
Suomi.fi tunnistautuminen käytää suomalaista henkilötunnusta. Jos palkkatietoja ilmoittavalla henkilöllä (esim. ulkomaan kansalainen) ei ole suomalaista hetua, hän käyttää aluksi Katso -tunnistautumista.
Sähköinen asiointipalvelu Esim. jokin seuraavista: Asiointipalvelu on Tulorekisterin sähköinen asiointipalvelu, Suomi.fi on VRK:n palvelu ja OmaVero on Veron verotukseen liittyvä palvelu.
Tekninen rajapinta ks. rajapinta
Tiedon käyttäjä Vero, Kela, työeläkeyhtiöt, TVR, työtapaturmavakuuttajat jne. Taho, joka noutaa Tulorekisteristä tulotietoja.
Tietuekuvaukset skeemojen sisältökuvaukset: palkkatietoilmoitus, työnantajan erillisilmoitus
Tulolaji, Tulolajin tyyppi Tulolaji on esim. päiväraha. Tulolajin tyyppi on esim. osapäiväraha. ks. tarkemmin
Tulolajien ja tuloista vähennettävien erien selitteet (selitettyinä)
Koodistot - tulolajit (taulukko)
Tulolajien tehopäivän chat 12.10. ja 29.10. klo 9-12,tulorekisterin asiantuntijat neuvovat ja vastaavat kysymyksiin tulolajeista chatissa.
Tulorekisteri Paikka, jonne jatkossa ilmoitetaan palkka- ja tulotiedot ja josta tulorekisteriä hyödyntävät tahot (alkuvaiheessa 2019 Verohallinto, Kela, Työttömyysvakuutusrahasto (TVR), työeläkelaitokset ja ETK) noutavat tulorekisteriin ilmoitettuja tietoja.
Tulorekisteriin ei ilmoiteta kaikkia tietoja, mm. seuraavia tietoja ei ilmoiteta tulorekisteriin
- EK:n tilasto
Työnantajan erillisilmoitus Annetaan kuukausittain, viimeistään seuraavan kalenterikuukauden viidentenä päivänä. Työnantajan erillisilmoituksella ilmoitetaan, jos suorituksen maksajalla ei ole ollut palkanmaksua kyseisen kohdekuukauden aikana. Lisäksi työnantajan erillisilmoituksella suorituksen maksaja ilmoittaa ko. kohdekuukauden aikana maksamiensa työnantajan sairausvakuutusmaksujen yhteismäärän ja mahdolliset työnantajan sairausvakuutusmaksusta tehdyt vähennystiedot. ks. Tietojen ilmoittaminen tulorekisteriin: työnantajan erillisilmoitus
Työpanososinko 339 Työpanokseen perustuva osinko tai ylijäämä (palkka). Osakkaalle palkkana maksettava osinko, jonka jakoperusteena on osingonsaajan tai tämän intressipiiriin kuuluvan henkilön työpanos. Työpanokseen perustuvasta osingosta toimitetaan ennakonpidätys. Yhtiön osakkaalle jaettavasta osingosta ei makseta työeläkevakuutus-, työttömyysvakuutus- eikä työtapaturma- ja ammattitautivakuutuksen maksua, vaikka osinko katsottaisiin työpanokseen perustuvaa osinkoa koskevien erityissäännösten perusteella verotuksessa palkaksi. Työpanokseen perustuvasta osingosta maksetaan työnantajan sairausvakuutusmaksu ja osingon määrä on työntekijän sairausvakuutuksen päivärahamaksun perusteena.
Täydentävät lisätiedot Täydentävät lisätiedot täsmentävät säännönmukaisesti ilmoitettavia tietoja, jotka eivät muutoin olisi riittäviä esimerkiksi lakisääteisten etuuksien toimeenpanossa. Tällaisia tietoja ovat esimerkiksi tietyt palvelusuhdetta ja sovellettavaa työehtosopimusta koskevat tiedot, poissaolotiedot ja tulolajien ansaintajaksot.
Tulorekisteriin voidaan ilmoittaa sellaisia täydentäviä lisätietoja, jotka suorituksen maksaja on lain nojalla pyynnöstä velvollinen antamaan tiedon käyttäjille ja jotka ovat välttämättömiä tulonsaajan lakisääteisten etuuksien tai asiakasmaksujen toimeenpanossa taikka muiden tiedon käyttäjien tehtävien hoitamisessa.
Ulkomaan kansalainen palkkatietojen ilmoittajana tunnistautuu aluksi Katso -tunnisteilla. Suomi.fi tunnistus on aluksi käytössä vain Suomen kansalaisille
Vakuuttamisen tyyppi Tulolajin oletuksesta poikkeava sosiaalivakuutusmaksujen alaisuustieto. Esim 1: aloitepalkkio asiassa, joka ei liity työntekijän työsopimuksessa sovittuun työhön, ei ole sos.vak.maksujen alainen.
Vakuuttamistiedon tyyppi Tulonsaajakohtainen poikkeus sosiaalivakuutusmaksujen alaisuuteen (esim. alle 16 vuotias)
Vakuuttamistiedon tyyppi Jos tulo on kaikkien sosiaalivakuutusmaksujen alainen tai maksetusta suorituksesta mikään osa ei ole sosiaalivakuutusmaksujen alainen, käytetään vakuuttamistiedon tyypin koodiarvoa "Sosiaalivakuutusmaksujen alainen - Vakuutusmaksun perusteena: Kyllä tai Ei" tilanteesta riippuen, jolloin suorituksen maksajan ei tarvitse erikseen vahvistaa tietoa kaikkien eri sosiaalivakuutusmaksujen osalta
Vapaaehtoisesti ilmoitettavat muut täydentävät lisätiedot Esim, poissaolotiedot ja tulolajien ansaintajaksot
Valtuus Tulorekisteriin ilmoittamista varten tarvitset täysin uuden suomi.fi valtuuden jolla tulee olla "palkkatietojen ilmoittaminen" -rooli. Lue lisää tulorekisterin artikkelista Yritys: valtuuta tulorekisterin sähköisen asiointipalvelun käyttäjät
Varmenne tarvitaan käytettäessä teknistä rajanpintaa (ks. rajapinta). Aluksi Asterissa käytetään latauspalvelua tai manuaalista tallennusta. Siihen tarvitset suomi.fi -valtuuden jolla on "palkkatietojen ilmoittaminen" -rooli.
1.11.-14.12.2018 varmenteita voi hakea Tulorekisterin sähköisessä asiointipalvelussa. Sitten tuotantokatko 17.12.-31.12.2018
Videot, Verkkoseminaarit Tulorekisterin verkkoseminaarien aineistot
Vuosi-ilmoitukset Keskeiset palkkojen vuosi-ilmoitukset poistuvat:
- Verohallinnolle
- työeläkeyhtiöille
- Työttömyysvakuutusrahastolle (TVR)
- työtapaturmavakuuttajille
- Viimeiset palkkojen vuosi-ilmoitukset annetaan vuodelta 2018.
Tiedon käyttäjät (Vero, Kela, työeläkeyhtiöt, TVR, työtapaturmavakuuttajat jne) neuvovat, miten niille annetaan viimeiset vuosi-ilmoitukset vuodelta 2018 ja miten nykyiset ilmoituskanavat tulevat muuttumaan tai poistumaan.
Vuosilomapalkka Lomapalkalle ei ole tulorekisterissä omaa tulolajia. Se rinnastetaan varsinaiseen palkkaan, joten kyseinen rahasumma voidaan ilmoittaa tulorekisteriin esimerkiksi tulolajilla 201 Aikapalkka. Jos loman ajalta maksetun tulon maksuperuste on ollut esimerkiksi suorituspalkka tai provisio, voidaan lomapalkka ilmoittaa tulolajilla provisiopalkka (220) tai urakkapalkka (227), sen mukaisesti, mikä maksuperuste tulolla on ollut.
Suosituksena on, että lomapalkka ilmoitetaan palkkatekijöiden suhteessa, jos maksuperusteena on ollut useampi tulojali,
Lisäksi maksaja ilmoittaa Palkallinen poissaolo-tietoryhmässä
- poissaoloajan,
- poissaolon syynä vuosiloman ja
- palkan määrän palkalliselta poissaoloajalta.
YEL / MYEL Yrittäjälle maksettu palkka Tulorekisterissä käytetään samoja tulolajeja huolimatta siitä, onko kyseessä yrittäjän vai työntekijän ansiot. YEL ja MYEL-vakuutettu yrittäjä erotellaan palkansaajasta Tieto työeläkevakuutus- ja Vakuuttamisen poikkeustilanteen tyyppitietojen avulla. Kun yrittäjien palkkoja ilmoitetaan palkkatietoilmoituksella, on tärkeää, että maksaja ilmoittaa, että tulonsaaja on YEL- tai MYEL -vakuutettu. Sairausvakuutusmaksua ei tällöin määrätä kahteen kertaan sekä palkkatietoilmoituksella ilmoitettujen palkkojen perusteella että YEL- tai MYEL -työtulotietojen perusteella. YEL- ja MYEL -tieto ilmoitetaan tulorekisteriin Työeläkevakuutus-tietoryhmän Tieto työeläkevakuutuksesta -tiedon avulla. Arvoksi valitaan joko koodiarvo 2 (Maatalousyrittäjän eläkevakuutus MYEL) tai koodiarvo 3 (Yrittäjän eläkevakuutus YEL).
ks. kohta 3.2 YEL-/MYEL-vakuutetun yrittäjän palkka
Yömatkaraha ei ilmoiteta tulorekisteriin. Kyse on majoittumiskorvauksesta.
Nämä olivat Atsoftin sisäisiä muistiinpanoja Tulorekisterihankkeen julkaisuista, mm kysymys/vastaus -aineistoista. Tarkista asian oikeellisuus Tulorekisterihankkeelta.
Ohjausta antavia tahoja on lueteltu tämän sivun alussa.
Atsoft Oy Mäkinen | yhteystiedot | puh (09)350 7530 | | atsoft@atsoft.fi | sivua päivitetty 26.11.2018 / jm